**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. június 29-én tartandó rendkívüli ülésére**

Az előterjesztés tárgya: A „Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigény

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH/181/2023.

Az előterjesztést véleményező bizottságok a hatáskör megjelölésével:

A rendkívüli testületi ülés anyagát bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. június 27.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

A „Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigény

Tisztelt Képviselő-testület!

A **Tömb 2002 Kft.** (székhelye: 4220 Hajdúböszörmény, Polgári utca 13.) és Tiszavasvári Város Önkormányzata között 2022. január 27. napján vállalkozási szerződés jött létre a Találkozások Háza felújítási munkáinak kivitelezésére vonatkozóan a lefolytatott közbeszerzési eljárás eredményeként, az abban foglaltak szerint. A vállalkozási szerződés 2022. május 12. napján lépett hatályba. A szerződésben vállalt műszaki tartalom teljesült, a beruházás 100 %-os készültségi fokban elkészült.

**A Szerződésben vállalt teljesítési határidő: a** munkaterület átadás-átvételétől számított 8 hónap, azaz a teljesítési határidő: **2023. január 24. napja volt,** mivel a munkaterület átadására **2022. május 24. napján** került sor.

A **Vállalkozó** a Szerződés 6.1 pontja alapján, **nem tudta tartani a teljesítési határidőt**, a műszaki átadás-átvétel megkezdésekor jelzett hiánypótlásokat csak a 2023. május 9. napján tudta készre jelenteni, melyet követően a műszaki átadás-átvételre **2023. május 30. napján került sor.**

A **Szerződés 6.6. pontja alapján a Késedelmi kötbér mértéke** a késedelem minden megkezdett naptári napjára vonatkozóan a nettó Vállalkozói díj 1 %-a, de legfeljebb a teljes nettó Vállalkozói díj 20 %-a.

**Késedelmes napok száma: 126 naptári nap**

**Vállalkozói díj: 93.360.219,-HUF + 27% Áfa, azaz kilencvenhárommillió-háromszázhatvanezer-kétszáztizenkilenc forint + 27% Áfa, azaz bruttó 118.567.478,- Ft**

**Vállalkozói díjba beszámítandó előleg számla: nettó 4.668.011,- Ft + 27% Áfa**, azaz bruttó 5.928.374,- Ft

**Eddig kifizetett összeg: nettó 79.356.187,- Ft + 27% Áfa**, azaz bruttó 100.782.358,- Ft

**Még kifizetendő összeg: nettó 9.336.021,- Ft + 27% Áfa,** azaz bruttó 11.856.747,- Ft

**Késedelmi kötbér igény: nettó 18.672.044,- Ft**

**Beszámítási igény – késedelmi kötbérigény címén - a végszámlából, nettó 9.336.021,- Ft összeg terhére.**

A **Szerződés 6.6. pontja alapján** **Vállalkozó késedelmi kötbért köteles fizetni Megrendelőnek**, melynek mértéke a **nettó Vállalkozói díj 20%-a**, ami **nettó 18.672.044,- Ft**.

Fentiek alapján Tiszavasvári Város Önkormányzata Képviseletében a Polgári Törvénykönyvről szóló **2013. évi V. törvény 6:49 § (1)-(2) bekezdésére** hivatkozva **nettó** **18.672.044,- Ft**. **összeg erejéig késedelmi kötbérigényt jelentettem be - mely összegből beszámítási igény késedelmi kötbérigény címén a végszámlából nettó 9.336.021,- Ft összeg terhére történik – a TÖMB 2022 Kft.-vel szemben.**

**A TÖMB 2002 Kft. 2023. június 13. napján kelt nyilatkozatában a késedelmi kötbérigényt nem ismerte el, azt elutasította, ezzel egyidejűleg -** mivel avállalkozási szerződésben vállalt és a benyújtott számlarészletezőben megjelölt műszaki tartalom teljesült, a beruházás 100 %-os készültségi fokban elkészült - **a Kft. benyújtotta végszámláját**, **az előleg értékével csökkentett, azaz nettó 9.336.021 Ft. összegben.**

**Tekintettel arra, hogy a TÖMB 2002 Kft. az önkormányzat kötbérigényét vitatja, így javaslom, hogy a továbbiakban a Képviselő-testület hatalmazza meg az önkormányzat ügyvédjét Tiszavasvári Város Önkormányzata érdekeinek képviseletére, az alábbiak szerint:**

* **egyrészt a kötbérigényből fennmaradó 9.336.021 Ft. összeg behajtására vonatkozó intézkedések megtételére,**
* **másrészt, amennyiben az igény érvényesítése jogi útra terelődik, a peres eljárásban történő teljes körű képviseletre.**

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. június 27.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VI.29.) Kt. számú**

**határozata**

A„Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigény

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tudomásul veszi **Tiszavasvári Város Önkormányzata** által **a TÖMB 2002 Kft.-vel szemben** - a Polgári Törvénykönyvről szóló **2013. évi V. törvény 6:49 § (1)-(2) bekezdésére** hivatkozva **– bejelentett késedelmi kötbérigényt nettó** **18.672.044,- Ft**. **összeg erejéig, azzal, hogy ebből az összegből beszámítási igény késedelmi kötbérigény címén a végszámlából nettó 9.336.021,- Ft összeg terhére történik.**

2. **Felhatalmazza a polgármestert**, hogy Tiszavasvári Város Önkormányzata érdekeinek képviseletére külön megbízással **hatalmazza meg** az önkormányzat általános jogi képviseletét ellátó **Dr. Vaskó Ügyvédi Irodát** (4400 Nyíregyháza, Semmelweis u. 8. 2/10. ).

**Határidő**: azonnal **Felelős:** Szőke Zoltán polgármester

3. Felkéri a polgármestert, hogy a megtett intézkedésekről és azok eredményéről tájékoztassa a Képviselő-testületet.

**Határidő**: esedékességkor **Felelős:** Szőke Zoltán polgármester