**ELŐTERJESZTÉS**

Tiszavasvári Város Önkormányzata Képviselő-testületének

2023. június 29-én tartandó rendkívüli nyílt ülésére

Az előterjesztés tárgya: **a** **Tiszavasvári Sporttelep használati jogának biztosítása a TSE részére a 2023/24-es bajnoki évre**

Melléklet: -

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/9739/2023.

A rendkívüli ülések napirendi pontjait bizottságok nem tárgyalják.

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Nácsa Balázs TSE elnöke | nacsa.balazs@tiszater.hu |
| dr. Groncsák Andrea Tiva-szolg Kft. ügyvezetője | groncsakandrea@gmail.com |

Tiszavasvári, 2023. június 26.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**a** **Tiszavasvári Sporttelep használati jogának biztosítása a TSE részére a 2023/24-es bajnoki évre**

Tisztelt Képviselő-testület!

**Az elmúlt évekhez hasonlóan Nácsa Balázs a Tiszavasvári Sportegyesület elnöke** **azzal a kéréssel fordult ismételten az önkormányzathoz,** **hogy használati jogot biztosítson részükre a 4440 Tiszavasvári, Fehértói út 2/b. szám alatt található Sporttelep megnevezésű ingatlanon.**

Kérelmének oka, hogy a Sportegyesület bajnokságba benevezett csapatai a Sporttelepet és kiegészítő épületeit edzések megtartására, bajnoki és más szervezett mérkőzések, tornák lebonyolításra használhassák. **Az ingatlanra vonatkozó használati jogot biztosító hozzájárulást a 2023-2024. évi bajnoki nevezéshez kell csatolniuk.**

Az Önkormányzat a 2022-2023. évadra is biztosította a TSE részére a sporttelep használatát. A TSE vezetője csatolta beszámolóját az erre vonatkozó évadról, mely a határozat 1. sz. mellékletét képezi.

A használattal érintett ingatlan, azaz a 4440 Tiszavasvári, Fehértói u. 2/b. szám alatti ingatlan a Tiszavasvári Város Önkormányzatának tulajdonát képezi, azonban annak üzemeltetése a ***2021. július 1. napjától*** átadásra került a Tiva-Szolg Nonprofit Kft. részére. A sporttal érintett közfeladatok ellátását ezt követően a Tiszavasvári Város Önkormányzata a Tiva-Szolg Kft-n keresztül biztosítja. Ennek értelmében ***javaslom***, hogy a Tiva-Szolg Kft. a 4440 Tiszavasvári, Fehértói út 2/b. szám alatti ingatlanon használati jogot biztosítson a TSE részére.

A fentiekre tekintettel javaslom, a Tiszavasvári Város Önkormányzata, mint tulajdonosi jog gyakorlója a TSE és a Tiva-Szolg Nonprofit Kft. között létrejövő, az ingyenes használati jogot biztosító szerződés megkötését támogassa.

**Ingyenes használati szerződés megkötésének hatályos jogszabályi háttere:**

**A Tiszavasvári Város Önkormányzata vagyonáról és a vagyongazdálkodás szabályairól szóló 31/2013. (X.25.) önkormányzati rendelet** (továbbiakban: **vagyon rendelet**) **9.§ (1)** bekezdés r./ pontja szerint az ingatlan használatának átengedése a Képviselő-testület hatáskörébe tartozik.

**A nemzeti vagyonról szóló 2011. évi CXCVI. törvény** (a továbbiakban: **Nvtv.**) **3. § (1)** bekezdés **19. pontja** és **vagyon rendelet 3. sz. melléklete értelmében** **a 2438 hrsz.-ú ingatlan az önkormányzat korlátozottan forgalomképes törzsvagyonába tartozik.**

Az Nvtv. 7. § (1) **a nemzeti vagyon alapvető rendeltetése a közfeladat ellátásának biztosítása.**

Az Nvtv. 11. § (13)bekezdésében foglaltak értelmében **nemzeti vagyon ingyenesen kizárólag közfeladat ellátása céljából, a közfeladat ellátáshoz szükséges mértékben hasznosítható**, valamint adható vagyonkezelésbe.

**A Magyarország helyi önkormányzatairól szóló** **2011. évi CLXXXIX. törvény** **13. § (1)** A helyi közügyek, valamint a helyben biztosítható **közfeladat**ok körében ellátandó helyi **önkormányzati feladat**ok különösen:

**15. „sport, ifjúság ügyek,”**

Az Nvtv. 11. § (10) bekezdésében foglaltak értelmében a **nemzeti vagyon hasznosítására vonatkozó szerződés** **csak természetes személlyel vagy átlátható szervezettel** köthető. A hasznosításra irányuló szerződés **határozatlan vagy legfeljebb 15 év határozott időre köthető**.

Az Nvtv. 11.§ (16) bekezdése alapján a helyi önkormányzat tulajdonában álló nemzeti vagyon tekintetében törvényben vagy a **helyi önkormányzat rendeletében meghatározott értékhatár feletti nemzeti vagyont hasznosítani** – **ha törvény kivételt nem tesz** – **csak versenyeztetés útján**, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával **lehet.**

Az Nvtv. 11.§ (17) bekezdésének b) pontja alapján **mellőzhető a versenyeztetés** abban az esetben, ha a **hasznosításjogszabályban előírt** állami vagy **önkormányzati feladatot ellátó gazdálkodó szervezet javára történik.**

**Ennek megfelelően, mellőzhető a versenyeztetés, mivel az ingatlan ingyenes használatba adása a Tiszavasvári Sportegyesület javára történik, amely szervezet az Mötv. 13. § (1) bekezdés 15. pontjában foglalt sport és ifjúság ügyeket maradéktalanul ellátja.**

Kérem a Tisztelt Képviselő-testületet, hogy az előterjesztést megtárgyalni, a határozat-tervezetet elfogadni szíveskedjenek.

Tiszavasvári, 2023. június 26.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**………../2023. (VI.29.) Kt. számú**

**határozata**

**(……/2023. (VI. 29.) sz. Tiva-Szolg. Kft. alapítói határozat)**

**a** **Tiszavasvári Sporttelep használati jogának biztosítása a TSE részére a 2023/24-es bajnoki évre**

Tiszavasvári Város Önkormányzata Képviselő-testülete az alábbi határozatot hozza:

1. A Tiszavasvári Sportegyesület elnöke által a 2022/23-as bajnoki évadra vonatkozó használati szerződés alapján készített, jelen határozat 1. sz. melléklete szerinti beszámolót elfogadja.

2. Hozzájárul a Tiszavasvári Város Önkormányzata tulajdonában lévő tiszavasvári 2438 hrsz.-ú, a valóságban 4440 Tiszavasvári, Fehértói u. 2/b. szám alatt található Sporttelep megnevezésű ingatlanra vonatkozóan, a TSE és a Tiva-Szolg Nonprofit Kft. között létrejövő, ingyenes használati jogot biztosító szerződés megkötéséhez.

3. Felkéri a polgármestert, hogy jelen döntésről tájékoztassa a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal  **Felelős**: Szőke Zoltán

polgármester

**……/2023. (VI.29.) Kt. határozat melléklete**

