**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. június ….-n**

**tartandó rendes ülésére**

Az előterjesztés tárgya:

**Az OTP Bank Nyrt.-vel a Találkozások Háza épületében lévő helyiség bérletére kötött bérleti szerződés megszüntetése**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/379-13/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. június ...

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Az OTP Bank Nyrt.-vel a Találkozások Háza épületében lévő helyiség bérletére kötött bérleti szerződés megszüntetéséről**

**Tisztelt Képviselő-testület!**

A Képviselő-testület a 12/2023. (I.26.) Kt. számú határozatában hagyta jóvá a Tiszavasvári, Szabadság tér 1. szám alatti önkormányzati Találkozások Háza jobb oldali épületszárnyában található - korábban fitness teremként hasznosított - helyiség földszinti részének bérletére, az OTP Bank Nyrt-vel kötendő szerződést. A bérleti jogviszony 2023. január 16-tól 2023. szeptember 15-ig szól.

Tájékoztatom a Képviselő-testületet arról, hogy az OTP írásban jelezte, hogy a tárgyban szereplő bérleményből 2023. május 30-án kiköltöztek, de a **szerződést 2023. július 15. határidővel kívánják felmondani,** illetve a **helyiséget birtokba adni,** a bérlemény visszaalakításával összefüggő feladatok elvégzése miatt.

A bérleti szerződés 5.4. pontja értelmében 2023. július 15-ét követően a szerződést a Bérlő rendes felmondással megszüntetheti 15 napos felmondási idővel.

A szerződés 5.5. pontja szerint a bérleti jogviszony megszűnik a felek írásbeli közös megegyezése alapján bármikor.

Tekintettel arra, hogy a bérleti szerződést a Képviselő-testület hagyta jóvá, ezért kérem, hogy a Testület fogadja el az OTP-vel kötött bérleti szerződés - 2023. július 15. napjával - közös megegyezéssel történő megszüntetését.

Tiszavasvári, 2023. június

##### 

##### Szőke Zoltán

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2023. (….) Kt. számú**

**határozata**

**Az OTP Bank Nyrt.-vel a Találkozások Háza épületében lévő helyiség bérletére kötött bérleti szerződés megszüntetéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület az OTP Bank Nyrt-vel a Tiszavasvári, Szabadság tér 1. szám alatti önkormányzati Találkozások Háza jobb oldali épületszárnyában található helyiség földszinti részének bérletére kötött bérleti szerződést **2023. július 15. napjával, közös megegyezéssel megszünteti.**

Felkéri a polgármestert, hogy a Képviselő-testület döntéséről tájékoztassa az OTP Bank Nyrt-t.

Határidő: azonnal Felelős Szőke Zoltán polgármester